section_heading: Kopnena granica
paragraph_text: Provizornu administrativnu slovensko-hrvatsku granicu u Istri uspostavili su slovenski i hrvatski partizani još 1944. godine, da bi narednih desetljeća bila ona nekoliko puta mijenjana, uvijek u korist Slovenije. Narodna Republika Slovenija dobila je 28. ožujka 1956. od Narodne Republike Hrvatske naselja: Abitanti, Belvedur, Brezovica, Gradin, Koromači-Boškini, Močunigi, Pregara i Sirči i neke obližnje zaseoke, ukupno 2410 ha teritorija s 1014 stanovnika.<ref>Odluka o odobrenju promjene granica između Narodne Republike Hrvatske i Narodne Republike Slovenije ("Službeni list FNRJ", br. 15/56., red. br. 142., str. 233.) od 4. travnja 1956., god. Na zadnjem dijelu granice prema Jadranskom moru granica je bila postavljena na rijeci Dragonji. Međutim je nakon protupoplavnih radova, koje je izvela hrvatska strana preusmjeravajući glavni tek Dragonje južno u kanal Kanalu sv. Odorika, ostalo na sjevernoj strani tog kanala 390 ha zemljišta.